ცხრილის გაფორმების სავარჯიშო

ამოცანის ფორმულირება

შევადგინოთ ცხრილი, რომელიც სტატისტიკური მონაცემების მიხედვით ასახავს ადამიანის თმის ფერსა და თვალების ფერს შორის დამოკიდებულებას.

ზოგადი მითითებები

მოვნიშნოთ A1:E1 უჯრედები და Format Cells დიალოგური ფანჯრის Aligment ჩანართში დავაყენოთ შემდეგი პარამეტრები:

Horizontal – Center;

Vertical – Distributed;

ჩავრთოთ Wrap text და Merge cells ჩამრთველები.

გაერთიანებულ უჯრედში 14 ზომის Sylfaen შრიფტით ჩავწეროთ ტექსტი: „დამოკიდებულება ადამიანის თმის ფერსა და თვალების ფერს შორის“ და გავაფართოვოთ პირველი სტრიქონი ისე, რომ ტექსტი მთლიანად იკითხებოდეს. ამის გაკეთება შეიძლება მაუსით პირველი და მეორე სტრიქონის დასახელებათა საზღვრის გამოწევით, აგრეთვე Home პანელის Format / Row Height ბრძანებით მიღებულ დიალოგურ ფანჯარაში სტრიქონის სიმაღლის (40) მითითებით.

ტექსტს – „თვალების ფერი“ – ორი უჯრედი უკავია. მოვნიშნოთ A3 და A4 უჯრედები და Format Cells დიალოგური ფანჯრის Aligment ჩანართში დავაყენოთ შემდეგი პარამეტრები:

Vertical – Center;

ჩავრთოთ Merge cells ჩამრთველი;

Orientation განყოფილების Degrees ველში მივუთითოთ დახრის გრადუსული ზომა 30.

გაერთიანებულ უჯრედში 10 ზომის Sylfaen შრიფტით ჩავწეროთ ტექსტი: „თვალების ფერი“. დავარეგულიროთ უჯრედის ზომები ისე, რომ ტექსტი მთლიანად იკითხებოდეს;

Merge and Center ღილაკით გავაერთიანოთ B3:D3 უჯრედები და ჩავწეროთ ტექსტი: „თმის ფერი“;

B4, C4 და D4 უჯრედების ტექსტი – „ქერა“, „შავგვრემანი“ და „წითური“ – დავხაროთ –300–ით;

გავაერთიანოთ E3 და E4 უჯრედები და ჩავწეროთ ტექსტი „სულ“. შემდეგ Home პანელის ინსტრუმენტებით დავაყენოთ უჯრედის ცენტრში ჰორიზონტალური და ვერტიკალური მიმართულებებით და ტექსტს მივცეთ ვერტიკალური ორიენტაცია.

სავარჯიშოს დანარჩენ ნაწილს, ბოლო სვეტსა და ბოლო სტრიქონში ჯამების ფორმულებისა და ცხრილის გაფორმების ჩათვლით, მომხმარებელი ადვილად შეასრულებს ნახატის მიხედვით.